કોંગ્રેસના ઉમેદવારોની પ્રથમ યાદી જાહેર થયા બાદ હાલ સ્થિતિ નબળી છે. ચારે બાજુથી કોંગ્રેસને વિરોધનો સામનો કરવાનો વારો આવ્યો છે. પાસ અને અને એનસીપીએ ખુલીને કોંગ્રેસની પ્રથમ યાદી સામે વિરોધ નોંધાવ્યો છે. પાસના ઉગ્ર વિરોધને પરિણામે કોંગ્રેસે 77 ઉમેદવારોની પ્રથમ યાદીમાં 5 નામોમાં પરિવર્તન કરવાનો પણ નિર્ણય લીધો છે. વળી વિવિધ વિસ્તારોમાં સ્થાનિક કાર્યકર્તાઓ અને નેતાઓનો વિરોધ તો ચાલુ જ છે. હવે રાહુલ ગાંધીની ગુજરાત મુલાકાત પહેલાં આ મુદ્દાઓ શમે છે કે તેમણે આવીને આ મુદ્દાઓનું સમાધાન શોધવાનું છે, એ જોવું રહ્યું.